
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση ορίου της περιοχής του Δήμου Αθηναίων που.καθορί¬ 
σθηκε με το από 23.1.1990 π. δ/γμα (Δ' 693) για την κατα¬ 
σκευή υπέργειων εστεγασμένων χώρων στάθμευσης αυτοκινή¬ 


των άνω των 80 θέσεων. 1 

ΑΠΟΦΑΣΕΙΣ 

Εγκριση Γενικού Πολεοδομικού Σχεδίου του Δήμου Μεταμόρ¬ 
φωσης (Ν. Αττικής).. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Τροποποίηση ορίου της περιοχής του Δήμου Αθηναίων που καθορί¬ 
σθηκε με το από 23.1.1990 π. δ/γμα (Δ' 693) για την κατασκευή 
υπέργειων εστεγασμένων χώρων στάθμευσης αυτοκινήτων άνω των 
80 θέσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των... κλπ» (Α’ 194) όπως προστέθηκε με την παρ. 1 του άρθρου 97 
του Ν. 1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α 101). 

2. Την Τ. 1503/1991 απόφαση του Πρωθυπουργού και Υπουργού 
Περιβάλλοντος Χωροταξίας και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος Χωροταξίας και Δημοσίων 


Έργων Χρήστου Κατσιγιάννη» (Β' 702/4.9.1991). 

3. Την 6/συν. 28/25.4.1991 γνωμοδότηση της Εκτελεστικής Επι¬ 
τροπής του Οργανισμού Αθήνας. 

4. Την γνωμοδότηση του Συμβουλίου της Επικράτειας, με πρόταση 
του Υφυπουργού Περιβάλλοντος Χωροταξίας και Λιοσίων Έργων, 
αποφασίζουμε: 

Άρθρο 1 

Τροποποιείται το όριο της περιοχής του Δήμου Αθηναίων, που καθο¬ 
ρίσθηκε με το από 23.11.1990 π. δ/γμα (Δ' 693) για την εφαρμογή 
των διατάξεων του Ν. 860/1979 (Α’ 58) για την κατασκευή υπέρ¬ 
γειων εστεγασμένων χώρων στάθμευσης αυτοκινήτων άνω των 80 θέ¬ 
σεων, με την προσθήκη εντός αυτού της περιοχής που περικλείεται από 
τις οδούς Σπύρου Πάτση - Αγ. Πολυκάρπου - Αγίας Άννης - Ιερά Οδός 
και Σπύρου Πάτση, όπως φαίνεται περικλειόμενη με κόκκινη γραμμή 
στο σχετικό πρωτότυπο διάγραμμα σε κλίμακα 1: 10000 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 101719/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 55873/2438 (2) 

Έγκριση Γενικού Πολεοδομικοΰ Σχεδίου του Δήμου Μεταμόρφωσης 
(Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέκταση πολεο- 
δομικών σχεδίων, οικιστική ανάπτυξη και σχετικές ρυθμίσεις» (Α 33). 

2. Τις διατάξεις του άρθρου 23 παρ. 1 εδ. ιδ. του Ν. 1558/1985 
«Κυβέρνηση και κυβερνητικά Όργανα» (Α' 137). 

3. Τις διατάξεις των άρθρων 3, 4 και 5 (παρ. 3 και 4) του Ν. 1515/ 
1987 «Ρυθμιστικό σχέδιο και πρόγραμμα προστασίας περιβάλλοντος 
της ευρύτερης περιοχής της Αθήνας» (Α’ 18). 

4. Τις διατάξεις του άρθρου 19 (παρ. 1) του Ν. 1849/1989 «Επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής Κατοικίας και άλλες διατάξεις» (Α' 113). 

5. Την 19658/841/14.4.1983 απόφαση του Υπουργού Χωροτα¬ 
ξίας Οικισμού και Περιβάλλοντος «Κίνηση της διαδικασίας σύνταξης 
του Γ.Π.Σ. του ηπειρωτικού τμήματος του νομού Αττικής (Δ’ 154/ 
1983 διόρθωση Δ/457/1984). 

6. Την 39962/1037/16.5.1990 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Άσκηση αρμοδιοτήτων 
από το Οργανισμό Αθήνας» (Β' 327). 

7. Το 8911/1191/29.3.1988 έγγραφο της Δ/νσης Γ2 προς το 
δήμο και τους αρμοδίους φορείς. 

8. Το 50582/1988 έγγραφο της Δημόσιας Επιχείρησης Ηλεκτρι¬ 
σμού. 

9. Το 5271/928/1988 έγγραφο της κτηματικής Εταιρείας του Δη¬ 
μοσίου. 

10. Το 1411/1988 έγγραφο της Β' Εφορείας Προϊστορικών και 
Κλασσικών Αρχαιοτήτων του Υπουργείου Πολιτισμού. 

11. Το Δ9β/20382/1988 έγγραφο της Γενικής γραμματείας Δη¬ 
μοσίων Έργων του Υπουργείου Περιβάλλοντος Χωροταξίας και Δημο¬ 
σίων Έργων. 

12. Το γεγονός ότι οι υπόλοιποι φορείς δεν απάντησαν μέχρι σήμερα. 

13. Την 45/συν. 56/30.11.1989 γνωμοδότηση του Συμβουλίου 
Χωροταξίας Οικισμού και Περιβάλλοντος Νομαρχίας Ανατολικής Αττι¬ 
κής. 

14. Την 3/συν. 32η/17.6.1991 γνωμοδότηση της Εκτελεστικής 
Επιτροπής Οργανισμού Αθήνας, αποφασίζουμε: 

- 1. Εγκρίνεται το Γενικό Πολεοδομικό Σχέδιο του δήμου Μεταμόρ¬ 
φωση (Ν. Αττικής), όπως τα όριά του προσδιορίζονται με κόκκινη 
γραμμή στον χάρτη Π - 1 σε κλίμακα 1: 10.000. Κυρίως το ως άνω 
σχέδιο περιλαμβάνει: 

Α. Την Πολεοδομική οργάνωση του δήμου Μεταμόρφωσης για πλη- 
θυσμιακό μέγεθος 20.985 κατοίκων (πληθ. 1991) όπως φαίνεται στον 
χάρτη Π - 1 με: 

α) Την επέκταση του σχεδίου πόλης σε εκτάσεις πυκνοδομημένες και 
αραιοδομημένες και τη δημιουργία επτά πολεοδομικών ενοτήτων - γει¬ 
τονιών με μέση πυκνότητα οικήσεως κατ./ΗΑ και μέσα συντελεστή δό¬ 
μησης ανά πολεοδομική ενότητα ως εξής: 


α/α 

Πολεοδομική ενότητα 

Μέση 

πυκνότητα 

οικήσεως 

Μέσος 

συντελεστής 

δόμησης 

1 . 

Βλάχου 

54 

1,2 

2. 

Καναπίτσα 

71 

1,2 

3. 

Προφήτης Ηλίας 

80 

1,2 

4. 

Παλιές Κουκουβάουνες 

65 

1,2 

5. 

Περιοχή Κέντρου 

65 

1,2 

6. 

Νέμεση - Μποφηλιά 

54 

1,2 

7. 

Λόγγος 

53 

1,0 


β) Την οργάνώση και τριών ζωνών άλλων χρήσεων πλην κατοικίας 
και ειδικότερα: 

- Ζώνη ΒΙΟΠΑ στο μεγαλύτερο τμήμα της νομοθετημένης από το π. 
δ/γμα 84/84 περιοχής και καθορισμός της ως Ζ.Ε.Α. 

- Ζώνη ΒΙΠΑ της περιοχής στα δυτικά της Εθνικής οδού στην οποία 
περιλαμβάνεται και η ζώνη βιολογικού καθαρισμού των λυμμάτων και 
καθορισμός του ως Ζ.Ε.Α. 

- Ζώνη πρασίνου και προστασίας στην παρακηφίσια περιοχή και στο 
ρέμα της Πίρνας, και καθορισμός της Ζ.Ε.Α. προστασίας. 

Β) Τον προσδιορισμό χρήσεων γης όπως φαίνονται στον χάρτη Π-1 
σε κλίμακα 1:10.000 και ειδικότερα: 

- καθορισμός χρήσης γενικής κατοικίας, όπως προσδιορίζεται με το 
άρθρο 3 του από 23.2.1987 π. δ/τος (Δ’ 166) 

- δημιουργία σε κάθε πολεοδομική ενότητα πολεοδομικού κέντρου 
όπως προσδιορίζεται από το άρθρο 4 του ίδιου ως άνω π. δ/τος 

- διατήρηση των κεντρικών λειτουργιών (διοικητικό εμπορικό κέ¬ 
ντρο στην υπάρχουσα θέση του (Π.Ε. 5) 

- διατήρηση του εμπορικού άξονα κατά μήκος της οδού Πευκών 

- δημιουργία πολιτιστικού - πνευματικού κέντρου του δήμου καθώς 
και νέου δημαρχείου στην ευρύτερη περιοχή του κέντρου 

- διαμόρφωση του κτήματος Δηλαβέρη σε χώρο πολιτιστικών εκδη¬ 
λώσεων και λοιπών κοινοχρήστων ή κοινωφελών δραστηριοτήτων 

- δημιουργία χώρων αθλητικών εγκαταστάσεων (κλειστό και ανοι¬ 
κτό γυμναστήριο) στην Π.Ε. 1 κοντά στο κτήμα Δηλαβέρη. 

Δημιουργία μικρότερων μονάδων στις υπόλοιπες πολεοδομικές ενό¬ 
τητες καθώς και εξοπλισμό και συντήρηση των ήδη υπαρχόντων. 

- Απομάκρυνση του νεκροταφείου από τη σημερινή του θέση και ορ¬ 
γάνωση του χώρου αυτού σε χώρο πρασίνου. 

- πρόταση για κήρυξη των περιοχών που βρίσκονται κατά μήκος της 
Λεωφόρου Σταυρού - Ελευσίνας ως Ζ.Ε.Α. 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους και των αναγκών σε γη για κοινωνική υποδομή σε 
επίπεδο δήμου όπως φαίνεται στον πίνακα 

Β. Τις προτάσεις για το οδικό δίκτυο και τα απαραίτητα έργα και με¬ 
λέτες δικτύων υποδομής όπως φαίνονται στους χάρτες Π-1, Π-2 και 
Π-3 σε κλίμακα 1:10.000 και ειδικότερα: 

α) Οδικό δίκτυο 

- Χαρακτηρισμός ως ελευθέρων ταχειών λεωφόρων της Εθνικής 
οδού Νό 1 (Αθηνών - Λαμίας) και Σταυρού - Ελευσίνας κατά μήκος της 
οποίας διέρχεται ο προαστειακός σιδηρόδρομος που συνδέει την Ελευ¬ 
σίνα με το αεροδρόμιο των Σπάτων. 

- Κατασκευή άνω διαβάσεων: 

α) Στη συμβολή της Λεωφόρου Σταυρού - Ελευσίνας με την οδό Τα- 
τοΐου 

β) Στην οδό Ηρακλείου δήμου Μεταμόρφωσης, η οποία μέσω των 
οδών Κλεισθένους και Αγ. Νεκταρίου θα συνδέει τις διαδημοτικές μετα¬ 
κινήσεις Λυκόβρυσης - Μεταμόρφωσης Ηρακλείου - Ν. Ιωνίας και 

γ) Στην οδό Ελευσινίων. 

- Χαρακτηρισμός ως πρωτεύουσας αρτηρίας της οδού Δεκελείας Τα- 
τοΐου, και της οδού Ηρακλείου - Γ. Παπανδρέου ως δευτερεύουσας αρ¬ 
τηρίας. 

Σύνδεση της δευτερεύουσας αρτηρίας Ειρήνης Αμαρουσίου μέσω της 
Γ. Παπανδρέου με τον κόμβο Εθνικής οδού Τατοΐου. 

- Χαρακτηρισμός ως δευτερευουσών αρτηριών της οδού Αναγεννή¬ 
σεως Ιφιγένειας στα νότια του δήμου καθώς και της οδού Οδυσσέως - 
Βάρναλη Αχιλλέως βόρεια της Σταυρού Ελευσίνας. 

- Σύνδεση της οδού Μπόσα (νότια του δήμου Αχαρνών) με την οδό 
Τατοΐου. 

β) Δίκτυο ύδρευσης αποχέτευσης όμβριων. 

- Πύκνωση και επέκταση του δικτύου ύδρευσης με τοποθέτηση αγω¬ 
γού εγκάρσια στην Εθνική οδό για την υδροδότηση της βιομηχανικής 
περιοχής. 

- Κατασκευή αγωγών για την μεταφορά των ακαθάρτων. 

- Κατασκευή δεξαμενών για την συγκράτηση των όμβριων. 

γ) Ενεργειακό τηλεπικοινωνιακό δίκτυο όπως φαίνεται στο χάρτη 
Π-3 (2 πινακίδες) σε κλίμακα 1:10.000. 

2. Αντίτυπα των παραπάνω τεσσ. (4) χαρτών και ενός πίνακα, που 
θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την 55873/1992 πράξη του δημοσιεύεται σε φωτοσμί¬ 
κρυνση με την παρούσα απόφαση. 

3. Εντός της περιοχής του Γ.Π.Σ. και ειδικότερα στις εκτός σχεδίου 

περιοχές που περιλαμβάνονται σ’ αυτό, οικοδομικές άδειες που έχουν 
εκδοθεί με τις προγενέστερα ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελλος με τα απαραίτητα για 
την έκδοση της οικοδομικής άδειας στοιχεία μέχρι την ημερομηνία δη¬ 
μοσίευσης της παρούσας απόφασης, εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων σε συνδυασμό με τις διατά¬ 
ξεις του Ν. 1577/1985 Γ.Ο.Κ. (Α' 210). 


4. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Απριλίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

